ai4bharat/Pralekha huggingface dataset:
কেন্দ্রীয়মন্ত্রিসভা
ইন্ডিয়া পোর্টস গ্লোবাল লিমিটেড কে রাষ্ট্রায়ত্ত্ব দপ্তরের নির্দেশিকার আওতা থেকে বের করে আনার প্রস্তাবে কেন্দ্রীয় মন্ত্রিসভার অনুমোদন
নয়াদিল্লী, ২৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে সংরক্ষণ এবং নজরদারি নীতি ছাড়া রাষ্ট্রায়ত্ত্ব দপ্তরের বাকি নির্দেশিকাগুলির আওতা থেকে ইন্ডিয়া পোর্টস গ্লোবাল লিমিটেডকে বের করে আনার প্রস্তাবে অনুমোদন দেওয়া হয়েছে।
ইরানের চাবাহারে শহীদ বেহস্তি বন্দরে ব্যবস্হাপনা এবং উন্নয়নের জন্য জাহাজ চলাচল মন্ত্রকের প্রশাসনিক নিয়ন্ত্রণের আওতায় আইপিজিএল-কে রাখা হয়েছিল। ২০১৩ সালের কোম্পানী আইন অনুসারে জহরলাল নেহরু পোর্ট ট্রাস্ট  এবং দীনদয়াল পোর্ট ট্রাস্ট  [যেটি আগে কান্দলা বন্দর হিসেবে পরিচিত ছিল] যৌথভাবে এই সংস্হাটিকে পরিচালনা করতো।
পরবর্তীকালে মার্কিন যুক্তরাষ্ট্র যৌথ সর্বাঙ্গীন পরিকল্পনা থেকে বেরিয়ে আসায় বিদেশ মন্ত্রক জাহাজ চলাচল মন্ত্রককে আইপিজিএল থেকে জেএনপিটি এবং ডিপিটি –কে বাদ রাখার প্রস্তাব দেয়। সম্ভাব্য মার্কিন নিষেধাজ্ঞা থেকে এড়িয়ে চলার জন্য এই সিদ্ধান্ত।
একটি উচ্চ ক্ষমতাসম্পন্ন কমিটির অনুমোদিত প্রস্তাব অনুসারে ২০১৮র ১৭ই ডিসেম্বর সাগরমালা ডেভেলপমেন্ট কোম্পানী লিমিটেড জেএনপিটি এবং ডিপিটি-র সমস্ত শেয়ারগুলি কিনে নেয়। ফলে এসিডিসিএল একটি রাষ্ট্রায়ত্ত্ব সংস্হায় পরিণত হয় এবং আইপিজিএল এই সংস্হার অধীনে চলে আসে। এরফলে রাষ্ট্রায়্ত্ব উদ্যোগ দপ্তরের সমস্ত নির্দেশিকাগুলি আইপিজিএল-এর ক্ষেত্রে প্রযোজ্য হবে।
যেহেতু দেশের প্রথম বিদেশী বন্দর প্রকল্প হিসেবে চাবাহার বন্দর-টি গড়ে তোলা হচ্ছে, তাই কিছু কৌশলগত কারণে আইপিজিএল-কে একটি পর্ষদ পরিচালিত সংস্হা হিসেবে ৫ বছর কাজ করতে হবে। সেই কারণে জাহাজ চলাচল মন্ত্রক প্রকল্পটির সুষ্ঠু বাস্তবায়নের জন্য এই সংস্হাটিকে রাষ্ট্রায়ত্ত্ব দপ্তরের নির্দেশিকার বাইরে নিয়ে আসার অনুরোধ জানায়।
CG/CB/NS
(Visitor Counter : 55
প্রধানমন্ত্রীরদপ্তর
শ্রী অন্ন-র সুবিধাগুলি তুলে ধরে অরুণাচল প্রদেশের এক দোকানদারের দেওয়া ভিডিও ভাগ করে নিলেন প্রধানমন্ত্রী
নয়াদিল্লি, ১৭ এপ্রিল, ২০২৩
প্রধানমন্ত্রী শ্রী নরেন্দ্র মোদী শ্রী অন্ন-র সুবিধাগুলি তুলে ধরে অরুণাচল প্রদেশের এক দোকানদারের দেওয়া ভিডিও ভাগ করে নিয়েছেন।
কেন্দ্রীয় মহিলা ও শিশুবিকাশ মন্ত্রী শ্রীমতী স্মৃতি ইরানির দোকানদার সম্পর্কে এক ট্যুইটের প্রত্যুত্তরে প্রধানমন্ত্রী ট্যুইট করে বলেন :
“শ্রী অন্ন-এর সুবিধাগুলি তিনি সঠিকভাবে উল্লেখ করেছন।”
PG/AB/DM
(
প্রতিরক্ষামন্ত্রক
আর্মি কম্যান্ডারদের সম্মেলন : ৮ থেকে ১৩ই এপ্রিল, ২০১৯
নয়াদিল্লি, ১২ এপ্রিল, ২০১৯
নতুন দিল্লিতে সেনা কম্যান্ডারদের দ্বিবার্ষিক সম্মেলন গত ৮ই এপ্রিল শুরু হয়েছে। ছ’দিনের এই সম্মেলনে ভারতীয় সেনাবাহিনীর বিভিন্ন পরিকল্পনা এবং সেগুলির বাস্তবায়নের বিষয়ে সর্বোচ্চ স্তরে আলোচনা করা হয়। এই আলোচনায় সেনা কম্যান্ডার এবং প্রবীণ আধিকারিকরা অংশগ্রহণ করেন।
সম্মেলনে নিরাপত্তা সংক্রান্ত বিভিন্ন বিষয় নিয়ে আলোচনা করা হয়। স্বল্পমেয়াদি এবং দীর্ঘমেয়াদি নানা বিষয় নিয়ে আলোচনা ছাড়াও সেগুলির প্রয়োগের বিষয় নিয়েও কথা হয়।
ভারতীয় সেনাবাহিনী শান্তিপূর্ণভাবে নিরাপত্তাজনিত নানা সমস্যার সমাধানে দায়বদ্ধ। এই সম্মেলনে যে সব সঙ্কট দেখা যাচ্ছে সেগুলির মোকাবিলা করা এবং সন্ত্রাসবাদ নির্মূল করার জন্য নানা পন্থা-পদ্ধতি নিয়ে আলোচনা করা হয়। বাহিনীর তৎপরতা, তিন বাহিনীর সমন্বয়, প্রতিরক্ষা কূটনীতি, যৌথ মহড়ার মতো বিষয় নিয়েও সম্মেলনে পর্যালোচনা করা হয়। কৌশলগত নানা সিদ্ধান্ত বাস্তবায়নের ক্ষেত্রে সামরিক সহযোগিতার নতুন নতুন ক্ষেত্র নিয়ে বৈঠক করা হয়।
সম্মেলন শুরুর আগে প্রবীণ আধিকারিকরা সমসাময়িক নানা বিষয় নিয়ে কম্যান্ডারদের অবহিত করেন। এখানে সাইবার অপরাধ দমন, তথ্য নিরাপত্তা এবং তথ্য আদানপ্রদানের ক্ষেত্রে ব্যবস্থাপনার বিভিন্ন দিকের ওপর জোর দেওয়া হয়। পাশাপাশি, প্রশাসনিক নানা দিক এবং মানবসম্পদ উন্নয়নের ব্যাপারেও বিস্তারিত আলোচনা করা হয়।
ভবিষ্যতে তিন বাহিনীর যৌথভাবে কোন সঙ্কটের মোকাবিলা করার মতো বিষয়েও এই সম্মেলনে আলোচনা হয়। বায়ুসেনা প্রধান এয়ার মার্শাল বি এস ধানোয়া বায়ুসেনার লক্ষ্য এবং তিন বাহিনীর সমন্বয়ে কাজ করা নিয়ে একটি রূপরেখা উপস্থাপন করেন। নৌ-বাহিনীর প্রধান অ্যাডমিরাল সুনীল লানবা সামুদ্রিক নানা চ্যালেঞ্জ মোকাবিলায় সেনা প্রধানদের সঙ্গে যৌথভাবে কাজ করার বিষয় নিয়ে আলোচনা করেন। সম্মেলনে পারস্পরিক বোঝাপড়ার ওপর গুরুত্ব আরোপ করা হয়।
‘মেক ইন ইন্ডিয়া’ কর্মসূচি রূপায়ণের জন্য প্রতিরক্ষা প্রযুক্তির নানা উদ্ভাবন নিয়ে একটি প্রদর্শনীর আয়োজন করা হয়েছিল। এই প্রদর্শনীতে ৫৩টি দেশীয় সংস্থা অংশগ্রহণ করে। এখানে প্রবীণ আধিকারিকদের সঙ্গে মতবিনিময়ের ফলে উন্নতমানের সামরিক পণ্য উৎপাদন এবং সেনাবাহিনীর চাহিদা সম্পর্কে একটি ধারণা পাওয়া সম্ভব হয়েছে।
দেশ রক্ষার জন্য যে সমস্ত সাহসী সৈন্যরা প্রাণ বিসর্জন দিয়েছেন, তাঁদের পরিবারের কল্যাণের জন্য ২০১৯ সালকে ‘নেক্সট অফ কিন’ ঘোষণা করা হয়েছে।
ভবিষ্যতের নিরাপত্তার নানা বিষয় নিয়ে প্রতিরক্ষা বিভাগের ঊর্ধ্বতন কর্মকর্তারা সেনা কম্যান্ডারদের এই সম্মেলনে আলোচনা করেন।
সম্মেলনে আলোচিত মূল বিষয়গুলি হল – বাহিনীর সক্রিয়তা নিশ্চিত করা, বাহিনীর আধুনিকীকরণ এবং ক্ষমতা বৃদ্ধির জন্য বাজেটে নির্ধারিত অর্থ ব্যয়ের বিষয়টির ওপর গুরুত্ব দেওয়া, বাহিনীর আধুনিকীকরণে দেশীয় প্রযুক্তি ব্যবহার, দেশের উত্তর সীমান্তে পরিকাঠামো উন্নত করা এবং নির্দিষ্ট এলাকায় সারা বছর যোগাযোগ রক্ষা, ভারতীয় সেনাবাহিনীতে উন্নত প্রযুক্তির ব্যবহার বৃদ্ধি নিয়েও আলোচনা হয়েছে। এছাড়া, সেনাবাহিনীর মহিলা অফিসারদের স্থায়ী কমিশনের পরিপ্রেক্ষিতে তাঁদের গুরুত্বপূর্ণ ভূমিকা এবং তাঁদের বিদেশি ভাষা, কৃত্রিম মেধা, সাইবার জগৎ ও মহাকাশের বিষয়ে দক্ষ করে তোলার মতো বিষয়গুলিও খতিয়ে দেখা হচ্ছে।
CG/CB/DM
(Visitor Counter : 267
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে কাম্বোডিয়ার প্রধানমন্ত্রী সামডেক আক্কা মহা সেনা পড়েই টেকো হুন সেন-এর ভার্চুয়াল বৈঠক
নতুন দিল্লি, ১৮ মে, ২০২২
প্রধানমন্ত্রী শ্রী নরেন্দ্র মোদী, কাম্বোডিয়ার প্রধানমন্ত্রী সামডেক আক্কা মহা সেনা পড়েই টেকো হুন সেন-এর সঙ্গে আজ ভার্চুয়াল বৈঠক করেছেন। উভয় নেতা ব্যবসা-বাণিজ্য, বিনিয়োগ, মানব-সম্পদ উন্নয়ন, প্রতিরক্ষা, নিরাপত্তা, উন্নয়নের ক্ষেত্রে সহযোগিতা, পরস্পরের মধ্যে যোগাযোগ, কোভিড পরবর্তী সময়ে অর্থনীতির পুনরুদ্ধার এবং দু-দেশের মানুষের মধ্যে যোগাযোগ সহ দ্বিপাক্ষিক বিভিন্ন বিষয় নিয়ে মতবিনিময় করেছেন। দুটি দেশের মধ্যে দ্বিপাক্ষিক সহযোগিতার অগ্রগতির বিষয়ে তাঁরা সন্তোষ প্রকাশ করেন।
মিঃ হুন সেন কাম্বোডিয়ার সঙ্গে ভারতের দীর্ঘ দিনের সম্পর্ককে অগ্রাধিকার দেন। শ্রী মোদীও তাঁর এই ভাবনার সঙ্গে সহমত পোষণ করেন এবং জানান, ভারতের অ্যাক্ট ইস্ট নীতিতে কাম্বোডিয়ার গুরুত্বপূর্ণ ভূমিকা রয়েছে। উভয় দেশের মধ্যে দক্ষতা বৃদ্ধি এবং মেকং-গঙ্গা সহযোগিতা ফ্রেমওয়ার্কের মাধ্যমে বিভিন্ন গুরুত্বপূর্ণের প্রকল্পের পর্যালোচনা এই বৈঠকে করা হয়।
দুটি দেশের মধ্যে ঐতিহাসিক সম্পর্কের কথা উল্লেখ করে প্রধানমন্ত্রী বলেন, কাম্বোডিয়ায় আঙ্করভাট এবং প্রেহ বিহার মন্দিরের সংস্কারের কাজে ভারত যুক্ত হওয়ায় তিনি খুশি। এর মাধ্যমে দুটি দেশের সাংস্কৃতিক ও ভাষাগত যোগাযোগ প্রতিফলিত।
ভারতের তৈরি ৩ লক্ষ ২৫ হাজার কোভিশিল্ড টিকার ডোজ কোয়াড টিকা উদ্যোগের আওতায় কাম্বোডিয়াতে পাঠানোয় মিঃ হুন সেন ভারতকে ধন্যবাদ জানিয়েছেন।
ভারত ও কাম্বোডিয়ার মধ্যে কূটনৈতিক সম্পর্ক গড়ে তোলার ৭০তম বার্ষিকীতে উভয় নেতৃবৃন্দ একে অন্যকে অভিনন্দন জানান।
এই উপলক্ষে প্রধানমন্ত্রী কাম্বোডিয়ার রাজা ও রানীমাতাকে তাঁদের সুবিধামত সময়ে ভারতে আসার আমন্ত্রণ জানান।
উভয় নেতা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয়ে মতবিনিময় করেছেন।
আশিয়ানের চেয়ারম্যানের দায়িত্ব গ্রহণ করায় প্রধানমন্ত্রী কাম্বোডিয়াকে অভিনন্দন জানান। কাম্বোডিয়ার নেতৃত্বে এই সংস্থার বিভিন্ন উদ্যোগকে ভারত সব ধরণের সহযোগিতা করবে তিনি বলে আশ্বাস দেন।
CG/CB/AS/
(
ভূ-বিজ্ঞানমন্ত্রক
পূর্ব-মধ্য আরব সাগরের ওপর সৃষ্ট সামুদ্রিক ঘূর্ণিঝড় ‘বায়ু’র প্রেক্ষিতে গুজরাট উপকূল এলাকায় সতর্কবার্তা
পূর্ব-মধ্য আরব সাগরের ওপর সৃষ্ট সামুদ্রিক ঘূর্ণিঝড় ‘বায়ু’র প্রেক্ষিতে গুজরাটের উপকূলবর্তী এলাকায় সতর্কতা জারি করা হয়েছে। আজ সকাল সাড়ে আটটা নাগাদ ঘূর্ণিঝড়র অবস্হান ছিল গোয়ার দক্ষিণ-পশ্চিম থেকে ৩৫০ কিলোমিটার, মুম্বাই দক্ষিণ-দক্ষিণ পশ্চিম থেকে ৫১০ কিলোমিটার এবং গুজরাটের ভেরাভাল থেকে ৬৫০ কিলোমিটার দক্ষিণে। বিগত ৬ ঘন্টায় ঘূর্ণিঝড় ‘বায়ু’ প্রতি ঘন্টায় প্রায় ১৫ কিলোমিটার গতিবেগে উত্তর অভিমুখে এগিয়ে চলেছে। আগামী ১২ ঘন্টায় বায়ুর অতি তীব্র সামুদ্রিক ঘূর্ণিঝড়ে পরিণত হওয়ার সম্ভাবনা রয়েছে।
পূর্বাভাসে বলা হয়েছে, ঘূর্ণিঝড় ‘বায়ু’ ধীরে ধীরে উত্তর অভিমুখে রওনা হয়ে আগামী ১৩ তারিখ খুব সকালের দিকে পোরবন্দর ও মাহুভা এলাকার মধ্য দিয়ে ঘন্টায় ১১০-১২০ কিলোমিটার গতিবেগে গুজরাট অতিক্রম করবে। অতি তীব্র এই ঘূর্ণিঝড়টির গতিবেগ স্হলভূমিতে আছড়ে পড়ার সময় ঘন্টায় ১৩৫ কিলোমিটার গতিবেগে পৌঁছতে পারে বলেও পূর্বাভাস রয়েছে। এর দরুণ ১১ তারিখ থেকে ১৩ তারিখ অবধি কঙ্কন ও গোয়া, সৌরাষ্ট্র ও কচ্ছ এবং দক্ষিণ গুজরাট অঞ্চলের বিক্ষিপ্তভাবে কিছু জায়গায় ভারি থেকে অতিভারি বৃষ্টির সম্ভাবনা রয়েছে।
(Visitor Counter : 166
প্রধানমন্ত্রীরদপ্তর
৭১তম সাধারণতন্ত্র দিবসের কুচকাওয়াজে অংশগ্রহণকারী উপজাতি অতিথি এনসিসি ক্যাডেট, এনএসএস স্বেচ্ছাসেবক ও ভ্রাম্যমাণ মঞ্চে অংশগ্রহণকারীদের সঙ্গে প্রধানমন্ত্রীর মতবিনিময়
নয়াদিল্লি, ২৪ জানুয়ারি, ২০২০
প্রধানমন্ত্রী শ্রী নরেন্দ্র মোদী জাতীয় রাজধানীর ৭১তম সাধারণতন্ত্র দিবসের কুচকাওয়াজে অংশগ্রহণকারী ১ হাজার ৭৩০ জন উপজাতি অতিথি, এনসিসি ক্যাডেট, এনএসএস স্বেচ্ছাসেবক ও ভ্রাম্যমাণ মঞ্চে অংশগ্রহণকারী অতিথিদের সঙ্গে আজ ঘরোয়াভাবে মতবিনিময় করেন।
এই সাক্ষাৎ পর্বটিকে উৎসাহব্যঞ্জক বলে উল্লেখ করে প্রধানমন্ত্রী বলেন, সাধারণতন্ত্র দিবসে তাঁরা ভারতের ছোট একটি সংস্করণকে তুলে ধরবেন। তিনি বলেন, কুচকাওয়াজে তাঁদের অংশগ্রহণের মাধ্যমে সারা বিশ্ব ভারতকে দেখতে পাবে। প্রধানমন্ত্রী বলেন, ভারত একটি ভৌগোলিক বা জনবিন্যাসগত পরিচয়ের মধ্যে আবদ্ধ নয়।
‘এক ভারত, শ্রেষ্ঠ ভারত’ এই জীবনধারার কথা উল্লেখ করে প্রধানমন্ত্রী বলেন, শুধুমাত্র ১৩০ কোটি মানুষের আবাসভূমি হিসাবেই নয়, একটি ঐতিহ্যশালী গতিময় জাতি হিসাবে ভারত স্মরণীয় হয়ে থাকবে। তিনি বলেন, ভারত হচ্ছে জীবনের একটি ধারা, একটি ধারণা, অনেক দর্শনের প্রভাব এবং বিশ্ব ব্রহ্মান্ডে সমৃদ্ধশালী এক পরিচয়। তিনি বলেন, “ভারত মানে একটি বিশ্ব পরিবার, ভারত মানে সকল ধর্মের সহাবস্থান, ভারত মানে সততার প্রকাশ, ভারত মানে বিভিন্ন ধারার চিন্তাভাবনার একটি প্রকৃত সমন্বয়, ভারত মানে জীববৈচিত্র্যকে ভালোবাসা এবং তাকে রক্ষা করা, ভারত মানে আত্মপ্রত্যয়, ভারত মানে যাঁরা আত্মোৎসর্গ করেছেন তাঁদের প্রতি শ্রদ্ধাশীল থাকা, ভারত মানে প্রত্যেকের কল্যাণসাধন করা, ভারত মানে নারীদের সম্মান করা, ভারত মানে সোনার চেয়েও মাতৃভূমিকে বেশি মূল্যবান মনে করা”। প্রধানমন্ত্রী বলেন, ভৌগোলিক এবং সামাজিক বৈচিত্র্যই হল ভারতের শক্তি। তিনি ভারতকে একটি ফুলের মালার সঙ্গে তুলনা করেন, যেখানে ভারতীয়ত্বের সুতোয় বিভিন্ন ফুলকে গাঁথা হয়েছে। তিনি বলেন, “ভারত বিশ্বাস করে এক তাকে”। প্রধানমন্ত্রী বলেন, “আমাদের সবসময়ের উদ্যোগ হল একতার ঐ সুতোটিকে শক্তিশালী করে, তা সংরক্ষিত রাখা”। তিনি বলেন, নতুন ভারতের প্রগতিতে নজর রাখা হচ্ছে যে, কোনও ব্যক্তি, কোনও অঞ্চল যেন পিছিয়ে না পড়ে। মৌলিক অধিকারগুলির প্রতি গুরুত্ব আরোপ করে প্রধানমন্ত্রী বলেন, সময় এসেছে এই বিষয়ে যথাযথ গুরুত্ব আরোপ করা। “আমরা যদি আমাদের কর্তব্য যথাযথভাবে পালন করি, তা হলে আমাদের অধিকার নিয়ে লড়াই করতে হয় না”।
প্রধানমন্ত্রী উপজাতি অতিথি, এনসিসি ক্যাডেট, এনএসএস স্বেচ্ছাসেবক এবং ভ্রাম্যমাণ মঞ্চের শিল্পীদের উপস্থাপিত একটি সাংস্কৃতিক অনুষ্ঠানও দেখেন।
CG/CB/SB
(Visitor Counter : 64
স্বাস্থ্যওপরিবারকল্যাণমন্ত্রক
স্বাস্থ্য ডেটা ম্যানেজমেন্ট  নীতির সংশোধিত খসড়া প্রকাশ করেছে জাতীয় স্বাস্থ্য কর্তৃপক্ষ
নয়াদিল্লী, ২৩ এপ্রিল, ২০২২
জাতীয় স্বাস্থ্য কর্তৃপক্ষ  ২০২০ সালের ডিসেম্বরে আয়ুষ্মান ভারত ডিজিটাল মিশনের  জন্য স্বাস্থ্য ডেটা ম্যানেজমেন্ট এর নীতি তৈরি করে এবং তা প্রকাশ করে। তখন থেকে এনএইচএ সংশ্লিষ্ট বিভিন্ন পক্ষের মতামত পেয়েছে এবং জাতীয় স্তরে এবিডিএম কার্যকরী হওয়ার পর অভিজ্ঞতা সঞ্চয় করেছে। এর ওপর ভিত্তি করে এইচডিএম নীতিতে কয়েকটি সংশোধনের কথা ভাবা হয়। এই সংশোধন সহ খসড়াটি আজ প্রকাশিত হয়েছে। এই সংশোধিত খসড়াটি https://abdm.gov.in/home/Publications
ওয়েবসাইটে ‘পরামর্শ পত্র’-এর আওতায় পাওয়া যাবে। সংশ্লিষ্ট সকল পক্ষকে চলতি বছরের আগামী ২১শে মে'র মধ্যে মতামত জানাতে অনুরোধ করা হয়েছে। অনলাইনের মাধ্যমে মতামত জানানোর পাশাপাশি বিধিবদ্ধ পোস্ট/ক্যুরিয়ারের মাধ্যমেও মতামত পাঠানো যাবে। মতামত পাঠানোর ঠিকানা হলো-
মুখ্য কার্যকরী আধিকারিক,
জাতীয় স্বাস্থ্য কর্তৃপক্ষ,
নবম তলা,টাওয়ার-১,
জীবন ভারতী ভবন,
কনট প্লেস,
নতুন দিল্লি-১১০০০১
CG/SS/NS
(Visitor Counter : 107
সামাজিকন্যায়ওক্ষমতায়নমন্ত্রক
প্রবীণ মানুষদের জন্য পুনর্বাসন
নয়াদিল্লি, ১৯ জুলাই ২০১৮
প্রবীণ নাগরিকদের বিরুদ্ধে অপরাধ মোকাবিলার জন্য উপযুক্ত ব্যবস্থা গ্রহণ বিষয়ে স্বরাষ্ট্র মন্ত্রকের পক্ষ থেকে রাজ্য সরকারগুলিকে পরামর্শ দেওয়া হয়েছে। কেন্দ্রীয় সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী বিজয় সাম্পলা আজ রাজ্যসভায় এক প্রশ্নের লিখিত জবাবে একথা জানিয়েছেন। তিনি বলেছেন, তাঁর মন্ত্রকের পক্ষ থেকে প্রবীণ নাগরিকদের জন্য একটি সুসংহত কর্মসূচি রূপায়ণ করা হচ্ছে। প্রবীণ নাগরিকদের জন্য ওল্ডেজ হোম, ভ্রাম্যমাণ চিকিৎসালয় প্রভৃতির ব্যবস্থা করা হচ্ছে। মন্ত্রকের পক্ষ থেকে এই কর্মসূচি রূপায়ণের ওপর নজর রাখা হয়ে থাকে বলে তিনি জানান। ২০০৭ সালের মেন্টেন্যান্স অ্যান্ড ওয়েলফেয়ার অফ পেরেন্টস্ অ্যান্ড সিনিয়র সিটিজেনস্ আইন অনুসারে বয়স্ক পিতামাতা এবং প্রবীণ নাগরিকরা যাতে বাধ্যতামূলকভাবে তাঁদের সন্তান বা আত্মীয়ের কাছ থেকে সব ধরণের সহায়তা পান তা নিশ্চিত করা হয়েছে বলে মন্ত্রী জানান।
CG/PB/SB……
(Visitor Counter : 71
প্রতিরক্ষামন্ত্রক
ভারতীয় নৌ-বাহিনীর যুদ্ধজাহাজ ‘তারকশ’ মোজাম্বিকের মাপুতো-তে পৌঁছেছে
নয়াদিল্লি, ২৫ সেপ্টেম্বর, ২০১৯
ভারতীয় নৌ-বাহিনীর আফ্রিকা, ইউরোপ ও রাশিয়ায় আন্তঃদেশীয় নৌ-সফর কর্মসূচির অঙ্গ হিসেবে যুদ্ধজাহাজ ‘তারকশ’ বুধবার মোজাম্বিকের মাপুতো-তে পৌঁছেছে। জাহাজটি তিনদিন সেখানে থাকবে। নৌ-বাহিনীর এই জাহাজটি অত্যাধুনিক সাজসরঞ্জাম নিক্ষেপ সহ সেন্সর ব্যবস্থায় সজ্জিত। দ্রুতগামী এই জাহাজটি বাহিনীর পশ্চিমাঞ্চলীয় শাখার বিভিন্ন অভিযানে কাজে লাগানো হয়ে থাকে।
যুদ্ধজাহাজ ‘তারকশ’ মাপুতো-তে পৌঁছলে জাহাজের ক্যাপ্টেন সতীশ বাসুদেব মোজাম্বিক সরকারের প্রতিরক্ষা মন্ত্রী সহ সরকারি আধিকারিকদের সঙ্গে সৌজন্য সাক্ষাৎ করেন। সে দেশের প্রতিরক্ষা বাহিনীর প্রধানের সঙ্গেও তিনি মিলিত হন। নৌ-বাহিনীর এই জাহাজটি মোজাম্বিকে থাকাকালীন দুই দেশের বাহিনীর মধ্যে সহযোগিতা আরও বাড়াতে বিভিন্ন পেশাদারী পন্থাপদ্ধতি আদান-প্রদান করবে। এছাড়াও, বিভিন্ন সামাজিক কর্মসূচি, খেলাধূলার মতো উদ্যোগেও অংশ নেওয়ার কর্মসূচি রয়েছে। শুক্রবার  জাহাজটি সর্বসাধারণের দর্শনের জন্য খুলে দেওয়া হবে।
উল্লেখ করা যেতে পারে, সমমনোভাবাপন্ন দেশগুলির সঙ্গে আন্তর্জাতিক সহযোগিতা বাড়াতে ভারতীয় নৌ-বাহিনীর বিভিন্ন জাহাজ ‘বন্ধুত্বের বন্ধন গড়ে তোলা’ কর্মসূচির আওতায় বিভিন্ন দেশ সফরে যায়।
CG/BD/DM
(Visitor Counter : 27
কেন্দ্রীয়মন্ত্রিসভা
স্বাস্থ্য ও ওষুধের বিষয়ে ভারত ও কাম্বোডিয়ার মধ্যে সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে স্বাস্থ্য ও ওষুধের বিষয়ে ভারত ও কাম্বোডিয়ার মধ্যে সহযোগিতা সংক্রান্ত স্বাক্ষরিত সমঝোতাপত্রটিকে অনুমোদন দিয়েছে।
এই দ্বিপাক্ষিক সমঝোতাপত্রটি যৌথ উদ্যোগ এবং প্রযুক্তির মাধ্যমে স্বাস্থ্যক্ষেত্রে দুটি দেশের মধ্যে সহযোগিতা বৃদ্ধিতে উৎসাহ দেবে। এর মাধ্যমে ভারত ও কাম্বোডিয়ার মধ্যে দ্বিপাক্ষিক সম্পর্ক দৃঢ় হবে। এই সমঝোতাপত্র যেদিন স্বাক্ষরিত হয়েছে, সেদিন থেকে কার্যকর হবে এবং এর মেয়াদ হবে পাঁচ বছরের।
এই সমঝোতাপত্র অনুসারে মূল যে বিষয়গুলিতে সহযোগিতা করা হবে সেগুলি হল :
 মা ও শিশুর স্বাস্থ্য
 পরিবার পরিকল্পনা
 এইচআইভি / এডস এবং যক্ষ্মা
 ওষুধ ও ফার্মাসিউটিক্যালস
 প্রযুক্তি হস্তান্তর
 জনস্বাস্থ্য ও অতিমারী সংক্রান্ত বিদ্যা
 সংক্রমিত এবং সংক্রমিত নয়, দু'ধরনের রোগ নিয়ন্ত্রণ করা
 চিকিৎসা ক্ষেত্রে গবেষণা ও উন্নয়ন, এক্ষেত্রে কাম্বোডিয়ার ন্যাশনাল এথিক কমিটি-র অনুমোদন এবং ভারতের সংশ্লিষ্ট দপ্তর ও মন্ত্রকের থেকে ছাড়পত্র
 ডাক্তারি শিক্ষা
 জনস্বাস্থ্য ক্ষেত্রে মানবসম্পদ উন্নয়ন
 চিকিৎসা সংক্রান্ত, প্যারা-ক্লিনিকাল এবং ম্যানেজমেন্টের ক্ষেত্রে দক্ষতা বৃদ্ধি সংক্রান্ত প্রশিক্ষণ
 পারস্পরিক সিদ্ধান্ত অনুসারে সহযোগিতার ক্ষেত্রে অন্যান্য বিষয়
CG/CB/DM
(
প্রধানমন্ত্রীরদপ্তর
প্রধানমন্ত্রী পিএসএলভি সি৫৩-র মাধ্যমে মহাকাশে ভারতীয় স্টার্টআপ সংস্থার দুটি পেলোডের সফল উৎক্ষেপনে ইন-স্পেস ও ইসরো’কে অভিনন্দন জানিয়েছেন
নয়াদিল্লী, ০১ জুলাই, ২০২২
প্রধানমন্ত্রী শ্রী নরেন্দ্র মোদী পিএসএলভি সি৫৩-র মাধ্যমে মহাকাশে দুটি ভারতীয় স্টার্টআপ সংস্থার পেলোড সফলভাবে উৎক্ষেপন করায় ইন-স্পেস এবং ইসরোকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “মহাকাশে ভারতীয় স্টার্টআপ সংস্থার দুটি পেলোড উৎক্ষেপনের মাধ্যমে পিএসএলভি সি৫৩ মিশন একটি নতুন মাইলফলক অর্জন করেছে। তাদের এই সাফল্যের জন্য আমি @INSPACeIND এবং @isro-কে অভিনন্দন জানাই। আগামীদিনে আরও বেশি ভারতীয় সংস্থা মহাকাশে পৌঁছাবে বলে আমি আশাবাদী।”
PG/CB/NS
(
প্রধানমন্ত্রীরদপ্তর
রাজ্যসভায় ১২৪তম সংবিধান সংশোধনী বিল, ২০১৯ পাশ হওয়ায় প্রধানমন্ত্রী সন্তোষ প্রকাশ করলেন
নয়াদিল্লি, ০৯ জানুয়ারি, ২০১৯
প্রধানমন্ত্রী শ্রী নরেন্দ্র মোদী ১২৪তম সংবিধান সংশোধনী বিল, ২০১৯ রাজ্যসভায় পাশ হওয়ায় সন্তোষ প্রকাশ করেছেন।
প্রধানমন্ত্রী বলেছেন, “রাজ্যসভায় ১২৪তম সংবিধান সংশোধনী বিল পাশ হওয়ায় আমি অত্যন্ত আনন্দিত। এই বিলের প্রতি বিপুল সমর্থন দেখে আনন্দিত হয়েছি। সংসদের এই কক্ষে বিলটি নিয়ে তীব্র তর্ক-বিতর্কে বহু সদস্য নিজেদের দূরদৃষ্টিসম্পন্ন মতামত প্রকাশ করেছেন।
সংসদের উভয় কক্ষে ১২৪তম সংবিধান সংশোধনী বিল পাশ হওয়ায় সামাজিক ন্যায়-বিচারের জয় হ’ল। এই বিল আমাদের যুবশক্তিকে তাঁদের সাহস প্রদর্শন এবং ভারতের রূপান্তরের লক্ষ্যে অবদান যোগাতে এক বৃহৎ প্রেক্ষাপট সুনিশ্চিত করল।
১২৪তম সংবিধান সংশোধনী বিল, ২০১৯ পাশ করার মধ্য দিয়ে আমরা আমাদের সংবিধান প্রণেতা ও মহান স্বাধীনতা সংগ্রামীদের শ্রদ্ধা জানাই, যাঁরা এক মজবুত ও সুসংবদ্ধ ভারতের স্বপ্ন দেখিয়েছিলেন”।
CG/BD/SB
(Visitor Counter : 92
তথ্যওসম্প্রচারমন্ত্রক
তথ্য ও সম্প্রচার প্রতিমন্ত্রী ড. এল মুরুগান-এর কান সফর
নতুন দিল্লী, ২০ মে, ২০২২
তথ্য ও সম্প্রচার মন্ত্রী ড. এল মুরুগান ফ্রান্স সফর করবেন। কান চলচ্চিত্র উৎসবে ২২ থেকে ২৪শে মে বিভিন্ন অনুষ্ঠআনে অংশগ্রহণের জন্য তিনি শনিবার ২১শে মে ফ্রান্সের উদ্দেশ্যে রওনা হবেন।
ড. মুরুগান ২২শে মে ফ্রান্সে পৌঁছনোর পর কান চলচ্চিত্র উৎসবের বিভিন্ন অনুষ্ঠান ও বৈঠকে যোগ দেবেন। তিনি ২৫শে মে সকালে নতুন দিল্লি প্রত্যাবর্তন করবেন।
CG/CB/SKD/
(Visitor Counter : 97
প্রধানমন্ত্রীরদপ্তর
ওড়িশায় ঘুর্ণিঝড় ‘ফণী’তে বিপর্যস্ত এলাকা আকাশপথে পর্যবেক্ষণ করলেন প্রধানমন্ত্রী
নয়াদিল্লি, ৬ মে, ২০১৯
প্রধানমন্ত্রী শ্রী নরেন্দ্র মোদী আজ  ওড়িশা সফর করেছেন। তেসরা মে, ঘুর্ণিঝড় ‘ফণী’তে বিপর্যস্ত রাজ্যের পরিস্থিতি তিনি পর্যালোচনা করেন। পিপিলি, পুরী, কোনারক, নিমপথ এবং ভুবনেশ্বরে ‘ফণী’তে ক্ষতিগ্রস্ত এলাকাগুলি তিনি আকাশপথে ঘুরে দেখেন। তাঁর সঙ্গে ছিলেন ওড়িশার রাজ্যপাল, অধ্যাপক গণেশি লাল, মুখ্যমন্ত্রী শ্রী নবীন পট্টনায়েক এবং পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
প্রধানমন্ত্রী এরপর ঘূর্ণিঝড়ে ক্ষতিগ্রস্তদের ত্রাণ ও উদ্ধারকাজের জন্য কেন্দ্র এবং রাজ্য সরকারের প্রবীণ আধিকারিকদের সঙ্গে বৈঠক করেন। রাজ্যকে সবরকমের সহযোগিতার আশ্বাস দিয়ে তিনি অবিলম্বে এক হাজার কোটি টাকা অর্থ সাহায্যের কথা ঘোষণা করেছেন। এর আগে, ২৯শে এপ্রিল আরও ৩৪১ কোটি টাকা রাজ্য সরকারকে দেওয়া হয়েছিল। কেন্দ্রের আন্তঃমন্ত্রী পর্যায়ের একটি দলের সঙ্গে পরিস্থিতি নিয়ে আলোচনার পর প্রধানমন্ত্রী আরও সাহায্যের আশ্বাস দিয়েছেন।
প্রধানমন্ত্রী, ওড়িশাবাসীকে সহমর্মিতা জানিয়ে বলেছেন, শুধু দ্রুত ত্রাণ সাহায্যই নয়, রাজ্যের পুনর্গঠন নিশ্চিত করতে কেন্দ্র অঙ্গীকারবদ্ধ। কৃত্রিম উপগ্রহ, আবহাওয়ার পুর্বাভাস সহ প্রযুক্তির ব্যবহারের ফলে প্রাণহানি কম হওয়ায় তিনি সন্তোষ প্রকাশ করেছেন। রাজ্য সরকার, ১০ লক্ষের বেশি মানুষকে নিরাপদ স্থানে সরিয়ে নিয়ে যাওয়ায় এবং আবহাওয়া দপ্তরের নিখুঁতভাবে আগাম সতর্কবার্তা দেওয়ার বিষয়টির প্রশংসা করেন প্রধানমন্ত্রী। তিনি বলেন, কেন্দ্র ও রাজ্যের মধ্যে সমন্বয় বজায় থাকায় জীবনহানি কম হয়েছে। শ্রী নরেন্দ্র মোদী বলেন, একটি উপকূলবর্তী রাজ্যের মুখ্যমন্ত্রীর অভিজ্ঞতা থাকায় এই ধরণের ঘুর্ণিঝড় কতটা ধ্বংসাত্মক হয় তা তিনি জানেন।
প্রধানমন্ত্রী জানান, পরিকাঠামো, আবাসন, কৃষি খামার এবং মৎস্যজীবীদের ক্ষতির পরিমাণ নির্ধারণ করার জন্য একটি কেন্দ্রীয় দল খুব শীঘ্রই রাজ্য সফর করবেন। বিদ্যুৎ, টেলি-যোগাযোগ ও রেল দপ্তরের কেন্দ্রীয় এবং রাজ্যস্তরের আধিকারিকদের তিনি পরিষেবা দ্রুত চালু করার নির্দেশ দেন। যে সমস্ত রাস্তাঘাট ক্ষতিগ্রস্ত হয়েছে, সেগুলিকে দ্রুত মেরামতীর জন্য সড়ক এবং ভূ-তল পরিবহণ মন্ত্রককে নির্দেশ দিয়েছেন প্রধানমন্ত্রী। বন্যা বিধ্বস্ত এলাকার কৃষকদের শস্য বিমা সংক্রান্ত আবেদনের দ্রুত নিষ্পত্তির জন্য তিনি বিমা কোম্পানিগুলিকে দ্রুত পর্যবেক্ষক পাঠাতে বলেছেন।
ঘুর্ণিঝড়ে নিহতদের নিকটাত্মীয়দের সাহায্যের জন্য প্রধানমন্ত্রী এককালীন ২ লক্ষ টাকা এবং আহতদের ৫০ হাজার টাকা দেওয়ার কথাও ঘোষণা করেছেন। তিনি আশ্বাস দেন, রাজ্যের মানুষদের এই বিপদের দিনে কেন্দ্র এবং রাজ্য সরকার কাঁধে কাঁধ মিলিয়ে কাজ করবে।
CG/CB/DM
(Visitor Counter : 202
পেট্রোলিয়ামওপ্রাকৃতিকগ্যাসমন্ত্রক
২০১৯এর মার্চ পর্যন্ত ‘পহল’ প্রকল্পের আওতায় ৫৯,৫৯৯ কোটি টাকা অর্থ সাশ্রয় হয়েছে
নয়াদিল্লি, ০৫ জুন, ২০১৯
পেট্রোলিয়াম এবং প্রাকৃতিক গ্যাস মন্ত্রকের ‘পহল’ প্রকল্পের আওতায় ২০১৯এর মার্চ পর্যন্ত সরকারের ৫৯,৫৯৯ কোটি টাকা অর্থ সাশ্রয় হয়েছে। কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন সংসদে আজ ফিসক্যাল রেসপনসিবিলিটি অ্যান্ড বাজেট ম্যানেজমেন্ট অ্যাক্ট ২০০৩-এর আওতায় আর্থিক নীতির প্রসঙ্গ উত্থাপন করে বলেন, ডিবিটি প্রকল্পের অধীনে ৪ কোটি ২৩ লক্ষ ভুয়ো, নিষ্ক্রীয় রান্নার গ্যাসের সংযোগ বাদ দেওয়া গেছে। ‘পহল’ প্রকল্পের আওতায় সুবিধাভোগীরা বাজারদরে রান্নার গ্যাস কেনেন। এরপর তাঁদের ব্যাঙ্ক অ্যাকাউন্টে ভর্তুকির টাকা সরাসরি ঢুকে যায়। সরাসরি উপভোক্তাদের কাছে সুবিধা হস্তান্তরের এই যুগান্তকারি উদ্যোগের ফলে দেশে বিভিন্ন কল্যাণমূলক প্রকল্পে ভর্তুকির টাকা সঠিক সুবিধাভোগীদের কাছে পৌঁছাচ্ছে। বর্তমানে ১ কোটি ৮৬ লক্ষ উপভোক্তা ভর্তুকিহীন রান্নার গ্যাস পাচ্ছেন, যাদের মধ্যে ১ কোটি ৩ লক্ষ গ্রাহক তাঁদের ভর্তুকি ছেড়ে দিয়েছেন।
গণবন্টন ব্যবস্হার মাধ্যমে কেরোসিন তেলের ক্ষেত্রে সরাসরি উপভোক্তাদের ভর্তুকির টাকা যাওয়ার প্রসঙ্গে আর্থিক নীতিতে বলা হয়েছে, ১২টি রাজ্য/কেন্দ্রশাসিত অঞ্চল স্বেচ্ছায় ভর্তুকিযুক্ত কেরোসিন তেল পাওয়ার ক্ষেত্রে তাঁদের কোটা ছেড়ে দিয়েছে। ৮টি রাজ্য/কেন্দ্রশাসিত অঞ্চল এই খাতে তাদের কেরোসিন তেলের পরিমাণ শূন্যতে নামিয়ে এনেছে। ২০১৭-১৮ অর্থবর্ষের তুলনায় ২০১৮-১৯ অর্থবর্ষে সামগ্রীকভাবে ১২ শতাংশ পরিমাণ হ্রাস পেয়েছে।
পেট্রোপণ্যের ভর্তুকি বাবদ ২০১৯-২০ অর্থবর্ষে ৩৭,৪৭৮ কোটি টাকা বরাদ্দ ধরা হয়েছে। ২০১৮-১৯ অর্থবর্ষে এর সংশোধিত পরিমাণ ছিল ২৪,৮৩৩ কোটি টাকা। ২০১৯-২০ অর্থবর্ষের নিরিখে রান্নার গ্যাসের জন্য ভর্তুকি বাবদ ৩২,৯৮৯ কোটি টাকা এবং কেরোসিন তেলের ভর্তুকি বাবদ ৪৪৮৯ কোটি টাকা ধার্য করা হয়েছে।
CG/CB/NS
(Visitor Counter : 111
পেট্রোলিয়ামওপ্রাকৃতিকগ্যাসমন্ত্রক
পেট্রোল ও ডিজেলের খুচরো ও পাইকারি বিক্রির জন্য অনুমতি দেওয়ার ক্ষেত্রে পেট্রোলিয়াম ও প্রাকৃতিক গ্যাস মন্ত্রকের নিয়মাবলী সহজ করা হল
নয়াদিল্লী, ৪ আগস্ট, ২০২০
মোটর স্পিরিট  এবং হাই স্পীড ডিজেল এর পাইকারি ও খুচরো বিক্রির জন্য পেট্রোলিয়াম ও প্রাকৃতিক গ্যাস মন্ত্রক ২০১৯এর ৮ই নভেম্বর যে নির্দেশিকা জারি করেছিল সেটির সরলীকরণ করা হয়েছে। মোটর স্পিরিট ও হাই স্পীড ডিজেলের বিক্রির প্রক্রিয়ায় বেসরকারী সংস্থার অংশীদারিত্ব বাড়ানোই এর উদ্দেশ্য। খুচরা বা পাইকারি বিক্রেতাদের দরখাস্ত জমা দেওয়ার সময় ২৫০ কোটি টাকার সম্পত্তি থাকতে হবে। যদি কেউ খুচরো এবং পাইকারি দু-রকমই ব্যবসা করতে চান সেক্ষেত্রে মোট সম্পত্তির পরিমাণ হতে হবে ৫০০ কোটি টাকা। দরখাস্ত সরাসরি মন্ত্রকে পাঠাতে হবে। যেসব সংস্থা খুচরা জ্বালানী বিক্রি করবে তাদের কমপক্ষে ১০০টি কেন্দ্র গড়ে তুলতে হবে। পেট্রোপণ্যের বিক্রির জন্য এর আগে যে কড়া নিয়ম ছিল সেগুলিকে শিথিল করা হয়েছে। নতুন নিইয়মাবলীটি দেখবার জন্য নিচের লিঙ্কে ক্লিক করুন-
http://petroleum.nic.in/sites/default/files/Resolution_Transprotation.pdf
নির্ধারিত আবেদনপত্রটি সংগ্রহ করার জন্য নিচের লিঙ্কে ক্লিক করুন
http://petroleum.nic.in/sites/default/files/Control%20Order.pdf
এ সংক্রান্ত কোন জিজ্ঞাস্য থাকলে পেট্রোলিয়াম ও প্রাকৃতিক গ্যাস মন্ত্রকের দপ্তরে সোম থেকে শুক্র যে কোন দিন কাজের সময় ফোন করুন। ফোন নাম্বারগুলি হল- +91-11-2338-6119 এবং +91-11-2338-6071
পেট্রোল ও ডিজেলের খুচরো ও পাইকারি বিক্রির জন্য নিয়মাবলী শিথিল করায় বেসরকারী প্রতিষ্ঠানগুলি আরও বেশি করে এই ক্ষেত্রে ব্যবসা করার সুযোগ পাবে। বিদেশী সংস্থাগুলিকেও এই সুযোগ দেওয়া হবে। দেশের প্রত্যন্ত অঞ্চলে গ্রাহকদের উন্নতমানের পরিষেবা নিশ্চিত করতে এই ব্যবস্থা গ্রহণ করা হয়েছে। বিকল্প জ্বালানী বিক্রির জন্যও সংস্থাগুলিকে উৎসাহিত করার সংস্থান থাকছে।
CG/CB/NS
(Visitor Counter : 198
কর্মী, জন-অভিযোগএবংপেনশনমন্ত্রক
চাইল্ড কেয়ার লিভ সম্পর্কিত ডিওপিটি-র সংশোধন
নয়াদিল্লি, ২৬ অক্টোবর, ২০২০
কেন্দ্রীয় কর্মচারী ও প্রশিক্ষণ দপ্তরের গুরুত্বপূর্ণ কয়েকটি সংস্থা সম্পর্কে জানাতে গিয়ে কেন্দ্রীয় কর্মচারী, গণঅভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং বলেছেন, সরকারি পুরুষ কর্মচারীরাও এখন থেকে চাইল্ড কেয়ার লিভ নিতে পারবেন।
ডঃ সিং বলেন, এজন্য পুরুষ কর্মচারীদের একক অভিভাবক অর্থাৎ বিপত্নিক বা বিবাহ বিচ্ছেদ অথবা অবিবাহিত হতে হবে। একমাত্র এই বিষয়গুলি বিবেচনা করেই সরকারি পুরুষ কর্মীদের চাইল্ড কেয়ার লিভের সুবিধা দেওয়া হবে।
সরকারি কর্মচারীদের জীবনযাপনের মানোন্নয়নে ইতিবাচক সংস্কার এবং ঐতিহাসিক সিদ্ধান্ত হিসাবে ব্যাখ্যা করে ডঃ সিং এ সম্পর্কে বলেন, একক পুরুষ অভিভাবক হিসাবে চাইল্ড কেয়ার লিভ সম্পর্কিত সরকারি নির্দেশ অনেক আগে জারি করা হলেও কোনও কারণে তা সার্কুলার করা যায়নি এবং প্রচারের আওতার বাইরে থেকে।
চাইল্ড কেয়ার লিভ সম্পর্কিত আরও কয়েকটি সুবিধার কথা ঘোষণা করে ডঃ সিং জানান, চাইল্ড কেয়ার লিভে থাকা একজন কর্মচারী উপযুক্ত কর্তৃপক্ষের আগাম অনুমোদন নিয়ে সদর কার্যালয়ের বাইরে যেতে পারবেন। এছাড়াও, সংশ্লিষ্ট কর্মচারী চাইল্ড কেয়ার লিভে থাকার সময় লিভ ট্রাভেল কনসেশন বা এলটিসি-র সুবিধাও গ্রহণ করতে পারবেন। এ সম্পর্কে তিনি আরও জানান, সংশ্লিষ্ট কর্মচারী প্রথম ৩৬৫ দিন পর্যন্ত ১০০ শতাংশ হারে বেতন পাবেন এবং পরবর্তী ৩৬৫ দিনের জন্য কাজের ৮০ শতাংশ হারে বেতন দেওয়া হবে।
বিভিন্ন সময়ে পাওয়া তথ্যের ভিত্তিতে ডঃ সিং জানান, নতুন এই সংশোধন অনুযায়ী, সংশ্লিষ্ট সরকারি কর্মী যদি ভিন্নভাবে সক্ষম শিশুর দায়িত্ব গ্রহণ করেন, সেক্ষেত্রে তিনি ঐ শিশুর বয়সের যে কোনও সময় চাইল্ড কেয়্রা লিভ নিতে পারবেন। আগে ভিন্নভাবে সক্ষম শিশুর দায়িত্ব গ্রহণের ক্ষেত্রে ২২ বছর বয়স পূর্ণ হওয়া পর্যন্ত সংশ্লিষ্ট কর্মচারী চাইল্ড কেয়ার লিভ নিতে পারতেন।
প্রধানমন্ত্রী শ্রী নরেন্দ্র মোদীর ব্যক্তিগত প্রয়াস ও উদ্যোগের ফলে প্রশাসনিক ব্যবস্থায় সংস্কারের যে প্রক্রিয়া শুরু হয়েছে, সে সম্পর্কে ডঃ সিং বলেন, কর্মচারী ও প্রশিক্ষণ দপ্তর গত ৬ বছরে একাধিক প্রথাবহির্ভূত সিদ্ধান্ত কার্যকর করতে সক্ষম হয়েছে। দপ্তরের সিদ্ধান্তগুলির উদ্দেশ্যই হ’ল – একজন সরকারি কর্মচারী যাতে তাঁর পূর্ণ সম্ভাবনাকে সদ্ব্যবহার করতে পারেন, তা সুনিশ্চিত করা। একই সঙ্গে, দুর্নীতি ও কর্মক্ষেত্রে অপারদর্শিতার মানসিকতা দূর করা।
CG/BD/SB
(Visitor Counter : 131